kardosdrur/scandi-wiki huggingface dataset:
Rich's

Rich's er navnet på et dansk kaffeerstatningsmærke fra 1834 og produceret af C.F. Rich & Sønner, der fra 1897 indgik i De Danske Cikoriefabrikker, markedsført under sloganet: Det er Rich's, der drik's. Navnet Rich's udtales ['rægs].

Mærket blev særligt kendt under fødevareknapheden under den tyske besættelse af Danmark under anden verdenskrig. Kaffeerstatning kan enten bruges til at blande i den malede kaffe for at få den til at "strække længere", eller bruges som den er.  

Kaffeerstatningen består typisk af ristet formalet rug og cikorie og indeholder ikke koffein.

Der eksisterede også andre kaffeerstatningsmærker, blandt andet Danmarks, som ældre danskere husker blev markedsført under sloganet: Det er Danmarks der du'r. 

I begge pakker var der indlagt billeder med flotte motiver, som kunderne (eller navnlig deres børn) samlede på.

Rich's forhandledes i æsker – røde/ gule med rød/ gul tekst – ikke ulig de tepakker, vi bruger i dag (2008), som indeholder 25 breve.

Skønt at man skulle tro at produktet blev overflødigt efter krigen, har kaffeerstatning med cikorie, modsat eksempelvis smørerstatning, bibeholdt en vis popularitet. Der findes i dag stadigt flere forskellige mærker og fås i dag også som instant og økologisk

Rich's kunne købes i danske dagligvarebutikker indtil starten af 2009, men har i dag et begrænset salg på eksempelvis museer

Ekstern henvisning
Tegneseriemuseet: Rich's – tilsætning i tekst og billeder

Noter 

Fødevaremærker
Kaffe
Skagen Havn

Skagen Havn, Danmarks nordligst beliggende havn, omfatter fiskeri- og lystbådehavn.

Havnens historie, der går tilbage til 1907, hvor kong Frederik d. VIII foretog indvielsen af havnen. 

Havnen er udvidet i 1917, 1939, 1965, 1979 samt ganske betragteligt i nyere tid gennem 3 etaper.

Etape 1 blev udført i perioden 2006 – 2007. Udvidelsen førte til en landudvidelse på 110.000 m2.

Etape 2 blev udført i perioden august 2013 – forsommeren 2015. Havneudvidelsen resulterede i en bredere indsejling på +250 meter, forøgelse af vanddybden til minimum 11 meter ved kaj, 600 meter ny kaj og skabelsen af et nyt kajbassin.

Etape 3 blev udført 2020-2021. 190.000m2 nyt land – her af 155.000m2 til udlejning. 1050 meter ny kaj.

Ekstern henvisning og kilde 

 Skagen Havns hjemmeside

Havne i Danmark
Havn
Havn
Gram Lergrav – Palæontologi

Gram Lergrav – Palæontologi er en afdeling af Museum Sønderjylland for naturhistorie og palæontologi, som ligger ved Gram Lergrav lidt nord for byen Gram.

Museet blev åbnet i 1976 under navnet Midtsønderjyllands Museum. Senere tog den navneforandring til Naturhistorisk museum Gram. Den havde til huse i Gram Slot, indtil den flyttede til en nybygning ved siden af lergraven i 2005. Året efter indgik museet i Museum Sønderjylland og blev igen omdøbt.

Udstilling 
Museet viser især de 10 millioner år gamle fossiler, der er fundet i Gram lergrav. De dyr, der bliver udstillet, har levet i Gramhavet – den østlige del af Nordsøen. Det dækkede størstedelen af Danmark. Når dyrene døde, sank de ned på bunden, hvor de blev dækket af fint ler, der blev skyllet ud med flodvandet fra land. De, der blev dækket, inden ådselsæderne nåede af fortære dem, kan man i dag finde som fossiler i Gram Lergrav.

Museet har i mange år udgravet fossilerne fra lergraven. Blandt de vigtigste er skeletter af hvaler, tænder af mange forskellige hajtyper (blandt andet kæmpehajen Megalodon) øresten fra fisk, krabber, søpindsvin, snegle og muslinger samt mange andre mindre dyr, der har levet i havet.

Udgravning 
I lergraven ved siden af museet må de besøgende selv udgrave i leret. Der er muligheden for at undersøge fundene bagefter i museets laboratorium. De almindeligt forekommende fossiler må man tage med hjem.

Eksterne henvisninger 
 Gram Lergrav – Palæontologi på Museum Sønderjyllands hjemmeside

Museum Sønderjylland
Museer etableret i 1976
Haderslev Kommune
Hound Dog

"Hound Dog" er titlen på en rock and roll- og bluessang skrevet af Jerry Leiber og Mike Stoller i 1952, indspillet af Willie Mae 'Big Mama' Thornton i 1953 og i 1955 af Freddie Bell & The Bellboys.

Elvis Presleys version af sangen 
Især indspilningen med Freddie Bell & The Bellboys inspirerede Elvis Presley til at tage sangen på sit repertoire, men som en rock-and-roll-sang, hvor den blev et kæmpehit.

Første gang Presley sang "Hound Dog" var i en landsdækkende TV-udsendelse, The Milton Berle Show, den 5. juni 1956. Elvis sang den to gange i showet, først i den rockende version, der senere blev indspillet, dernæst i en langsommere og mere bluespræget udgave ledsaget af de velkendte Presleyske hoftevrid, der fremkaldte vilde jubelscener hos især kvinderne blandt det tilstedeværende TV-publikum.

Elvis kom på nationalt TV igen den 1. juli med "Hound Dog". Det var som gæst i et Steve Allen-Show, hvor han optrådte i kjole og hvidt mens han sang sangen for en basset hound, der bar en sort høj hat.

Allerede dagen efter denne optræden indspillede Elvis nummeret i RCA studierne i New York. Med i studiet var hans sædvanlige backinggruppe, bestående af Scotty Moore på singleguitar (med Elvis som sædvanligt på rytmeguitaren), Bill Black på bas, D.J. Fontana på trommerne og The Jordanaires som vokal backinggruppe. RCA's Steve Sholes blev krediteret produktionen selv om Elvis i realiteten producerede sangen (ligesom stort set alle øvrige RCA-produktioner, ifølge hans musikere). Presley insisterede på at få sangen lige præcis som han mente den skulle være, og 30 optagelser måtte der i hus inden han bestemte sig for indspilning nr. 28. Sangen blev udsendt 13. juli som A-side på en single med "Don't Be Cruel" som B-side. Denne single blev så populær, at både A- og B-siden var på toppen af hitlisterne, – samtidig. Det var i øvrigt første gang nogensinde, at en singleplade på samme tidspunkt lå på førstepladsen af de tre amerikanske "Billboards": Pop, Country & Western samt Rhytm & Blues.

"Hound Dog" var på daværende tidspunkt Presleys bedst sælgende singleplade og lå på hitlistens førsteplads fra juli 1956 og 11 uger frem, indtil den måtte vige pladsen for "Love Me Tender", som er titelmelodien til Love Me Tender, Elvis Presleys første film.

Den 24. september 2002 udgav RCA en CD med titlen "ELV1S 30 #1 HITS" (bemærk at 'i' i Elvis er erstattet af et 1-tal), hvor "Hound Dog" var med. Denne nye CD blev, ligesom i sin tid sangene på den, nummer 1 på hitlisterne rundt om i verden, – 25 år efter kunstnerens død!

Andet 
"Hound Dog" er bl.a. med i filmen Grease, indspillet af gruppen 'Sha Na Na'.

I Elvis Presleys version er sangen med i Tom Hanks-filmen 'Forrest Gump' samt i den 4. film i serien om Indiana Jones, 'Indiana Jones og Krystalkraniets Kongerige'.

Referencer 

Elvis Presley-sange
Sange fra 1952
Rock and roll-sange
Leopold Rosenfeld

Leopold Rosenfeld (født 21. juli 1849 i København, død 19. juli 1909 sammesteds) var en dansk komponist og sanglærer. Han var også musikkritiker ved dagbladet Dannebrog, Musikbladet og Tidsskrift for Musik og Teater.

1889 blev han titulær professor.

Han er begravet på Mosaisk Vestre Begravelsesplads.

Kompositioner 
 Asali (for sang og klaver)
 Bjergpigen (for soli, kor og orkester)
 En nytårslåt (for sang og klaver)
 Folkevise (for sang og klaver)
 Ingalill (for sang og klaver)
 Klokkeklang (for sang og klaver)
 Opus 3: Fem characteerstykker (for klaver)
 Opus 17: 5 Clavierstücke (for klaver)
 Opus 24: DIGTE af Alfred Ipsen og Ernst v. d. Recke
 Opus 25: Henrik og Else (for soli, kor og orkester
 Opus 48: Saïna. Østerlandske stemninger (for klaver)

Komponister fra Danmark
Jøder fra Danmark
Titulære professorer fra Danmark
Danskere i 1800-tallet
Danskere i 1900-tallet
Musikkritikere fra Danmark
Personer i Dansk Biografisk Leksikon
Personer fra København
Frederikssundsvejens Skole

Frederiksundsvejens Skole var en skole på Frederikssundsvej nr. 77-79 i Nordvestkvarteret i København. Skolen lukkede i juni 2008. På et tidspunkt derefter kom det på tale at bevægelsen bag Ungdomshuset skulle have lov til at oprette et nyt ungdomshus her. Bl.a. grundet naboprotester blev det ikke iværksat.

Frederikssundvejens Skole er oprindelig startet i 1884, men lå dengang på hjørnet af Frederikssundsvej og Lærkevej. Den nuværende ældre skolebygning er opført efter tegninger af stadsarkitekt Ludvig Fenger og blev taget i brug 22. august 1904. Den nyere bygning og tilbygningerne er fra 1933-1935 og tegnet af Axel Ekberg, der døde i 1935. Bygningen blev fuldført af arkitekt Johannes Carlsen fra Stadsarkitektens Direktorat.

Henvisninger 
Skolens hjemmeside  Siden er deaktiveret.
 '100 år med Frederikssundsvejens Skole 1884-1984'. Udgivet af en arbejdsgruppe ved skolen.

Nedlagte folkeskoler
Uddannelsesinstitutioner i København
Bispebjerg
Carlo Cudicini

Carlo Cudicini (født 6. september 1973 i Milano, Italien) er en italiensk fodboldmålmand. Han er søn af den italienske keeperlegende Fabio Cudicini, som spillede for AC Milan. Han har selv spillet for klubber som AC Milan, Lazio,Chelsea, Tottenham Hotspur og senest Los Angeles Galaxy. Han er den spiller som har været længst i Chelsea efter John Terry og nummer to på listen over målmænd i Chelsea med flest kampe uden scoringer imod sig.

Han var  førstevalg i to sæsoner i Chelsea, men blev siden andetvalg efter den tjekkiske målvogter Petr Cech trådte til for Chelsea. Cudicini er kendt for gode reflekser og at være god med fødderne, og med dette regnes han som en af de bedste straffereddere nogensinde, men har vært meget ude på grund af skader. Han blev købt for 160.000 kr af Chelsea, da han skiftede fra Italien til England. Den 26. januar 2009 skiftede han til en anden London-klub, Tottenham. Chelsea lod ham skifte på en fri transfer som tak for hans tid hos dem.

Cuducini blev kåret til Chelseas "Player of the year" i 2001/02-sæsonen.

Den 26. januar 2009, blev det bekræftet, at Cudicini underskrev med Tottenham Hotspur på en fri transfer.

Den 12. november 2009, var Cudicini involveret i en alvorlig motorcykelulykke i nærheden af sit hjem i London, og han siges at have brækket begge sine håndled og skadet sit bækkenparti, som  ligeledes kan være brækket.

Eksterne henvisninger 

 Bilde
 Omtale på Chelseas sider

Fodboldspillere fra Italien
Fodboldspillere fra AC Milan
Fodboldspillere fra Calcio Como
Fodboldspillere fra AC Prato
Fodboldspillere fra SS Lazio
Fodboldspillere fra ASD Pro Castel di Sangro Calcio
Fodboldspillere fra Chelsea F.C.
Fodboldspillere fra Tottenham Hotspur F.C.
Fodboldspillere fra Los Angeles Galaxy
Electrische Museumtramlijn Amsterdam

Electrische Museumtramlijn Amsterdam er en museumssporvej i Amsterdam, hvor der køres med historiske sporvogne mellem Haarlemmermeerstation, Amstelveen und Bovenkerk. Strækningen er en rest af de tidligere Haarlemmermeer-jernbaner.

Museumssporvejen blev åbnet 20. september 1975 i anledning af 100-året for Amsterdams sporveje. Til at begynde med blev der kørt på en 1.200 m lang delstrækning til Rijksweg 10. I de følgende år blev strækningen forlænget efter at sporene blev ombygget til kørsel med sporvogne. I den forbindelse blev køreledninger omlagt, sporskifter etableret og stoppesteder anlagt.

I 1979 havde man nået Jollenpad, i 1981 kunne der køres til Kalfjeslaan og i Amsterdamse Bos kunne der stiges af og på ved forskellige stoppesteder. Med en udbygning til Amstelveen i 1983 nåede strækningen en længde på 5,7 km. Endelig forlængedes strækningen til Bovenwerk i 1997, så den nu er på næsten 7 km. Ved endestationen i Bovenverk blev der anlagt en sportrekant, så man også kan køre med enretningsvogne.

Sporvejen trafikeres hver søndag mellem påske og oktober samt anden påskedag og anden pinsedag. Desuden tilbydes der temakørsler, f.eks. til jul. Vognparken består af gamle sporvogne fra Amsterdam, Haag, Rotterdam, Zeist, Groningen, Wien og Prag fra mellem 1904 og 1960. De frivillige medarbejdere er medlemmer af foreningen Rijdend Electrisch Trammuseum (Kørende elektriske sporvognsmuseum).

Eksterne henvisninger 

 Electrische Museumtramlijn Amsterdam (EMA) – officiel hjemmeside 

Sporvejsmuseer
Amsterdam
Museer i Nederlandene
Museer etableret i 1975
Invalidekirken

Invalidekirken (fransk:  La cathédrale Saint-Louis-des-Invalides) er en kirke beliggende i Paris, Frankrig.

I kirken er begravet en række af Frankrigs krigshelte og militærpersoner, herunder Napoleon 1. af Frankrig.

Kirken, der er opført fra 1680 til 1693 efter tegninger af Jules Hardouin-Mansart, er en del af et større bygningskompleks, Les Invalides, der blev bygget af Ludvig XIV i 1670'erne som et hjem for ældre og syge soldater.

Kirker i Paris
Gravkirker
Det Harboeske Enkefruekloster

Det Harboeske Enkefruekloster er en stiftelse i Stormgade i København, grundlagt i 1735 efter testamentarisk bestemmelse af gehejmerådinde Christine Harboe, født baronesse Fuiren (enke efter gehejmeråd Jens Harboe), samtidig med at hun testamenterede sin herregård Støvringgård i nærheden af Randers til adeligt jomfrukloster.

Historie og arkitektur 
Ejendommen i Stormgade er oprindeligt opført 1663-69 af landdrost Simon de Pethum. Christine Harboe (ca. 1682-1735) arvede den i 1708 efter sin mor Margrethe Eilersen (1648-1708), enke efter baron Diderik Fuiren (1656-1686). I forbindelse med omdannelsen til enkefruekloster blev den udvidet med to fag og forhøjet med én etage ved arkitekten Elias David Häusser, som også var arkitekt på det første Christiansborg. 1754-60 blev bygningen gennemgribende ombygget og udvidet ved arkitekten Lauritz de Thurah. Dermed fremstod den som to store volumener med mansardtage forbundet af en portbygning. Den sidste ombygning fandt sted ved C.F. Harsdorff i 1772 og betød, at de to bygninger nu blev kronet af et gennemgående mansardtag.

I 2009 kunne huset genåbnes efter en længere restaurering ved Realdania Byg A/S.

Den oprindelige fundats bestemte, at klostret skulle være fribolig for "13 fattige og gudfrygtige enker, hvis husbonder havde betient en eller anden af de Charger indført i de fem classer af den kongelige rangforordning". Siden er kriterierne blevet ændret til, at man i dag blot skal være enlig kvinde og bosiddende i København, men grundlæggende opfylder klostret fortsat sit oprindelige formål, som det har haft siden stiftelsen i 1735.

Klostret rummer en samling malerier af Christine Harboe og hendes slægt.

Eksterne henvisninger 

 Omtale af Det Harboeske Enkefruekloster på selskabet Realeas hjemmeside. Realea ejer og restaurerer p.t. bygningen

Klostre i Danmark
Indre By (København)
Fredede bygninger, konstruktioner og anlæg i Københavns Kommune
Stiftelser i København
Etableret i 1735
Realdania
Læbestift

En læbestift er et kosmetikprodukt, som består af voks, farvepigmenter og olier. Den anvendes til at give farve på læberne. Det er hovedsageligt kvinder der anvender læbestift. Der findes mange forskellige typer læbestift. F.eks. kan de fås i utallige forskellige farver, de kan være matte eller blanke, de kan indeholde glimmer og de kan være designet til at holde i kort eller lang tid.
Lipgloss er også en form for læbestift, men med et blankt udsende ofte uden farve.

Mennesker har i mange år brugt læbestift, og man har fundet spor af en slags læbestift helt tilbage til stenalderens kvinder. Man har foretaget nogen undersøgelser, der viser at man bl.a. brugte støv fra blomster for at få den røde farve på læberne.

Eksterne henvisninger 
7 sjove facts om læbestiftens historie  på in.dk

Kosmetik
Alene hjemme 3

Alene Hjemme 3 er en amerikansk familiefilm fra 1997, med Alex D. Linz i hovedrollen. Filmen er en opfølger til Alene hjemme og Alene hjemme 2: Glemt i New York. Den er instrueret af Raja Gosnell og skrevet af John Hughes.

Handling 
 
Alene hjemme 3 er en komedie hvor en ung dreng, Alex Pruett, bliver forladt alene hjemme fordi han er syg. I mellemtiden bliver fire spioner som arbejder for en nordkoreansk terrorist sendt af chefen, for at skaffe en topphemmelig microchip. De får fat i microchipen og skjuler den i en radiostyret bil, men en sammenblanding af bagage på flyplasden gør at naboen til Alex, Mrs. Hess, får fat i bilen. Mrs. Hess giver senere bilen til Alex som tak. Spionene sporer bilen til Alex' nabolag, hvor de systematisk begynder at gennemsøge samtlige huse i løbet af formiddagen da ingen er hjemme... bortset fra Alex.

Medvirkende 

 Alex D. Linz
Havilland Morris
Kevin Kilner
 Scarlett Johansson
 Olek Krupa

Eksterne henvisninger 
 

Komediefilm fra USA
Amerikanske film fra 1997
Familiefilm fra USA
Alene hjemme-film
Engelsksprogede film
Julefilm fra USA
Hvor små vi er

"Hvor små vi er" er en velgørenhedssang fra 2005 til fordel for tsunamiofrene i Sydøstasien. Den er udgivet i samarbejde mellem Læger Uden Grænser, Dansk Røde Kors, Folkekirkens Nødhjælp, Unicef, Red Barnet og IFPI. Sangens tekst og melodi er skrevet af Remee, mens musikken er komponeret af Nicolai Seebach og Rasmus Seebach.

Sangen lå sammenlagt 15 uger på den danske single-hitliste og solgte 13 gange platin.

Trackliste 
Digital download
"Hvor små vi er" – 3:55
CD single
"Hvor små vi er" (Radio Edit)
"Hvor små vi er" (Instrumental)
"Hvor små vi er" (A Capella)

Credits 
Tekst & melodi: Remee
Musik komponeret af Nicolai & Rasmus Seebach
Executive producer: Remee
Producer: Remee, Peter Biker, Nicolai Seebach og Rasmus Seebach
Vocal producer: Peter Biker og Remee
Guitar: Daniel Davidsen
Alle andre instrumenter: Nicolai Seebach og Rasmus Seebach
Teknikere: Hans Nielsen og Kristian Dalsgaard
Indspillet og produceret i Focus Recording Studios, Vanløse
Mixet af Mads Nilsson, White Room
Mastering: Jan Eliasson, Tocano

Medvirkende kunstnere 
 Alberte Winding
 Alex Nyborg Madsen 
 Alex
 Allan Vegenfeldt
 Anne Linnet 
 Ataf
 Burhan G 
 Cæcilie Norby 
 Søren Bregendal 
 Casper Christensen 
 Chief 1
 Christina Groth
 Hush
 Jokeren 
 Julie Maria
 Kasper Winding 
 Kenneth Thordal 
 Lene Nystrøm Rasted
 Liv Lykke
 Mads Mikkelsen
 Maria & Michael
 Morten Woods
 Nadia Gudmundsson
 Niels Brinck 
 Nik & Jay
 Nicolai Seebach
 Nikolaj Christensen
 Nikolaj Lie Kaas 
 Outlandish 
 Paprika Steen 
 Pernille Højmark 
 Poul Krebs 
 Rasmus Nøhr 
 Rasmus Seebach
 Remee 
 Søren Nystrøm Rasted 
 Søs Fenger 
 Saseline Sørensen 
 Sonja Richter 
 Steen Birger Jørgensen 
 Stig Møller 
 Stine Hjelm Jacobsen
 Szhirley
 Tue West 
 Uffe Holm 
 Virgo

Hitlisteplacering

Referencer 

Sange fra 2005
Støttesange
Singler fra 2005
Nummer-et hits i Danmark
Lægemiddelindustriforeningen

Lægemiddelindustriforeningen (Lif; engelsk: The Danish Association of the Pharmaceutical Industry) er en brancheforening for forskende lægemiddelvirksomheder i Danmark. Medlemmerne er lægemiddelvirksomheder i Danmark, der forsker, udvikler, producerer og markedsfører lægemidler. Administrerende direktør for Lif er Ida Sofie Jensen.

Lif arbejder for at fremme lægemiddelindustriens interesser i Danmark og internationalt med særligt fokus på forskning og udvikling, produktion og afsætning samt den retlige beskyttelse af virksomhedernes præparater. Foreningen tager sig derudover også af lægemiddelindustriens generelle erhvervsmæssige, politiske og samfundsmæssige interesser. Lif varetager samtidig en omfattende informationsvirksomhed over for medlemmerne. 

Ved at sikre lægemiddelindustrien de bedst mulige betingelser for forskning, udvikling, produktion, distribution, og information arbejder Lif at kunne sikre patienterne en bred og hurtig adgang til den bedste medicinske behandling.

Lif udgiver blandt andet Magasinet Med og  nyhedsbrevet Brief.

Se også 
Atrium

Eksterne links 

Lifs hjemmeside 

Farmakologi
Organisationer fra Danmark
Brancheforeninger i Danmark
Cyklonen Nargis

Cyklonen Nargis er en tropisk cyklon, der i starten af maj 2008 hærgede Burma (Myanmar). Minimum 36.000 er omkommet, men man frygter over 100.000 døde. Derudover har omkring 1 million mennesker mistet deres hjem.

Nargis opstod i Bengalske Bugt 27. april og trak langsomt mod nordvest. Undervejs passerede den Sri Lanka og gav heftig regnfald, der skabte en del ødelæggelse og gjorde 4.500 mennesker hjemløse, men forårsagede kun ganske få skader på mennesker (to personer meldes omkommet). Tilsyneladende mistede Nargis noget af kraften et par dage senere, men den genvandt snart igen styrke og vindhastigheden blev målt til 165 km/t (gennemsnit) med vindstød på op til 215 km/t 2. maj. Den ramte kysten i Burma med omtrent højeste styrke og passerede tæt på den store by Rangoon. Da den kom ind over land, mødte den så meget modstand, at den efterhånden mistede kraften, da den nåede grænsen til Thailand.

I Burma hærgede Nargis især omkring floden Irrawaddys delta, hvor der bor mange mennesker i lav højde over havet, så stormen og styrtregnen forårsagede store oversvømmelser.

Kilder 

Nargis, Cyklonen
Burma
Begivenheder i 2008
Jurij Malentjenko

Jurij Ivanovitj Malentjenko ( Юрий Иванович Маленченко) (født 22. december 1961 i Ukraine (daværende Sovjetunionen) er en kosmonaut, der har været del af besætningerne på både Mir og den Internationale Rumstation.

Eksterne henvisninger 
 NASA Biografi

Kosmonauter fra Rusland
Kosmonauter fra Sovjetunionen
Karisma

Karisma (fra græsk: χάρισμα charisma ("begavelse") er et begreb som bruges om en person, at vedkommende er socialt begavet/talentfuld, har charme.

Karisma er mere en egenskab end en evne. Ofte betegnes karisma som en stærk personlig udstråling.

I kirkelig sammenhæng bruges ordet karismatisk som paraplybetegnelse for kirkesamfund og -bevægelser, der dyrker og har særligt fokus på Åndens gaver (særlig tungetale), som er beskrevet i det Ny Testamente. Pinsebevægelsen er et eksempel på en såkaldt karismatisk kristen bevægelse. 

Det græske charisma (begavelse, foræring) hentyder i denne forbindelse til nådegaverne. Generelt tror alle kirkeretninger på mirakler og nådegaver, men de karimatiske kirkeretninger lægger som oftes mere vægt på det. De lægger oftest også mere vægt på gerninger, end f.eks. folkekirken, som fokuserer mere på at evangelisere og fortælle om Jesus. 

Psykologi
Mellemmenneskelige forhold
Religionsvidenskab
Turkmenistans flag

Turkmenistans flag blev taget i brug 24. januar 2001. Det bliver ofte beskrevet som verdens mest detaljerede nationalflag.

Det består af et grønt felt med en lodret rød stribe nær flagstangen, med fem forskellige tæppemønstre eller medaljoner. Disse repræsenterer Turkmenistans traditioner og kultur. Til højre for striben med tæppemønstrene er der placeret fem hvide stjerner og en hvid halvmåne. Halvmånen står for islam og de fem stjerner repræsenterer landets fem traditionelle regioner. Også flagets grønne farve symboliserer islam. I 1997 blev det besluttet at tilføje endnu en krans nederst i striben med tæppemønstre. Kransen er hentet fra FN-emblemet og skal symbolisere Turkmenistans evige neutralitet.

Efter landets uafhængighed fra Sovjetunionen i 1991, tog landet et flag i brug, som lignede dagens flag (19. februar 1992). Mønstrene var imidlertid forskellige. I 1997 blev de ændret igen, da med tilføjelsen af FN-kransen. Flagene fra 1992 og 1997 var begge i forholdet 1:2. Dagens version er i størrelsesforholdet 2:3, indført 24. januar 2001.

Sovjetrepublikken Turkmenistans flag 

Mens Turkmenistan var en del af Sovjetunionen førte landet et flag med sovjet-kommunistisk symbolik. De første af disse flag havde republikkens akronym skrevet på selve flaget, den første variant fra 1937 med latinske bogstaver, versionen fra 1940 med kyrilliske. I 1953 fik Sovjetrepublikken Turkmenistan nyt flag, også denne gang rødt, men uden inskription. Flaget var baseret på Sovjetunionens røde flag med hammer, segl og stjerne i kantonen. Desuden havde det to vandrette lyseblå striber gennem midten af flagdugen. De andre sovjetrepublikker havde flag efter samme model, med eget mønster særegen for hver enkelt sovjetrepublik.

Litteratur 
 Album des pavillons nationaux et des marques distinctives. National flags and distinctive markings, Service hydrographique et océanographique de la marine, Brest, 2000
 V. A. Sokolov: Flagi Rossijskoj Imperii i SSSR v dokumentakh, Moskva: MGIU, 2001.

Flag fra Asien
Flag
Nationale flag